Lavra Alexandra Nevského

náhľad|Areál lavry
Lavra sv. Alexandra Nevského () predstavuje cirkevný architektonický komplex budov (lavra), ktorý má veľký význam v duchovnom živote ruského národa. Nachádza sa na Nevskom prospekte v Petrohrade.

 História 
Jej základy vznikli už počas vlády Petra I. v roku 1713. Chrám bol vybudovaný v barokovom štýle podľa D. Trezziniho v rokoch 1717 až 1722. Neskôr bol viackrát prestavaný a rekonštruovaný. Je to aj miesto uloženia pozostatkov sv. Alexandra Nevského, ktoré tu boli uložené za Petra I. Alexander Nevský je považovaný za obrancu pravoslávia a Ruska pred agresiou zo Západu. Porazil Švédov a neskôr aj Rád nemeckých rytierov. V roku 1797 získal kláštor štatút lavry, čím bola kláštoru preukázaná veľká česť. Lavra sa stala miestom cirkevného školstva, pravoslávneho mníšstva a duchovnej kultúry Ruského impéria. 

 Súčasnosť 
Lavra má veľký duchovný význam aj pre súčasné Rusko. V jej areáli našli miesto posledného odpočinku také významné osobnosti ako M. I. Glinka, P. I. Čajkovskij, F. M. Dostojevskij. Možno tam nájsť aj pomníky Lomonosova, Suvorova či architekta Voronichina.

 Iné projekty 

 Externé odkazy 
 Свято-Троицкая Александро-Невская Лавра Официальный сайт
 Лавра во имя Святой Живоначальной Троицы Александро-Невская на сайте Русское православие
 Каталог Православной Архитектуры — Свято-Троицкая Александро-Невская Лавра
 Александро-Невская Лавра в честь Святой Троицы Статья в Православной энциклопедии, Т. I.

Kategória:Pravoslávne kláštory v Rusku
Kategória:Stavby v Petrohrade
Kategória:Architektúra z 1722
Kategória:Chrámy zasvätené Alexandrovi Nevskému